Lav et referat af nedenstående tekst:

Tekst:
Efter Tarok Museum på Hagenshøj ved Skive lukkede I 2019, har kusken Jørn Laursen besluttet sig for at levere mange af rekvisiterne, som blev brugt på museet og i filmen om den berømte travhest, tilbage til deres ejermænd. Derfor tog han i dag til plejecenteret i Pandrup, hvor Poul Nøhr, der har været en fast støtte for Dansk Travsport gennem 60 år, bor til dagligt. De to var konkurrenter på travbanen, men har også været gode venner gennem næsten 50 år, hvor alt handlede om trav. Jørn Laursen var kusk på Danmarks mest vindende og mest populære travhest, Tarok. Poul Nøhr fra Biersted var både travtræner og kusk. I 2019 lukkede det meget besøgte Tarok Museum på Hagenshøj ved Skive, stedet hvor den berømte travhest Tarok stod opstaldet. Mange af de rekvisitter, som var en del af udstillingen på museet, tilhørte blandt andre Poul Nøhr. Og da filmen om Tarok skulle indspilles, var det Poul Nøhr, som leverede de fleste rekvisitter til filmen. Køredragt i silke I dag var tiden inde for Jørn Laursen, hvor han ville sige tak for opbakningen og tak for lån til sin gamle travven. Derfor tog han i dag på uventet besøg på plejecentret i Pandrup for at levere Poul Nøhrs gamle køredragt i silke tilbage til sin gode ven og konkurrent. Det var en en intetanende og overrasket Poul Nøhr, der blev 'lokket i en fælde' og blev budt på kaffe på en af nabostuerne. Imens fik Jørn Laursen travlt med at hænge den flotte køredragt op på Pouls værelse - nu i en meget fin ramme - på væggen i Poul Nøhrs stue 105 på plejecentret i Pandrup. Trods Poul Nøhrs talebesvær blev det til mange gode anekdoter og gode grin fra en fantastisk tid med travsport, for de to gamle kuske. Poul Nøhr fylder 84 år i morgen og bedre fødseldagsgave, end at få sin gamle indrammede silke køredragt tilbage og besøg af selveste Jørn Laursen, kan han næppe få, så er fødseldagen vist reddet for den gamle 'traver'.

Referat:
Det blev til et rørende gensyn, da travkusken Poul Nøhr i dag fik besøg af sin gamle ven, Taroks kusk  Jørn Laursen, som havde en helt speciel gave med.